Na temelju članka 30. stavka 7. Zakona o održivom gospodarenju otpadom ("Narodne novine" br. 94/13. i 73/17.), članka 4. Uredbe o gospodarenju komunalnim otpadom ("Narodne novine" br. 50/17. i 84/19) i članka 34. stavak 1. alineja 2. Statuta Grada Nova Gradiška ( Novogradiški glasnik 1/18), Gradsko vijeće Grada Nova Gradiška na \_\_ sjednici održanoj \_\_\_\_\_ 2019., donijelo je

**O D L U K U**

**o II. izmjenama i dopunama**

**Odluke o načinu pružanja javne usluge** **prikupljanja miješanog komunalnog otpada i biorazgradivog komunalnog otpada**

**na području grada Nova Gradiška**

**Članak 1.**

U Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Nova Gradiška („Novogradiški glasnik“ 1/18 i 5/18) iza članka 3. dodaje se članak 3a. koji glasi:

„„Korisnik javne usluge prikupljanja miješanog komunalnog otpada i prikupljanja biorazgradivog komunalnog otpada razvrstava se u kategorije:

* Korisnik kućanstvo,
* Korisnik koji nije kućanstvo.

Korisnik koji nije kućanstvo dijeli se prema djelatnostima u sedam potkategorija:

1. Škole i vrtići, učilišta, vjerski objekti, samostani, bolnice, dnevne bolnice, ambulante, domovi za starije osobe, ustanove socijalne skrbi i druge slične djelatnosti;
2. Djelatnosti koje nisu obuhvaćene ostalim točkama (na primjer: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igru na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične djelatnosti, industrijske djelatnosti s proizvodnim pogonima te druge slične djelatnosti);
3. Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja ali uz pripremu i/ili posluživanje hrane (na primjer: restoran, gostionica, zdravljak, zalogajnica, pečenjarnica, pizzeria, bistro, slastičarnica, objekti brze prehrane, kavana, pivnica, buffet, kantina, pub, krčma, caffe bar, konoba, klet, kušaonica, pripremnica obroka – catering, objekt jednostavnih usluga u kiosku i slično) te tržnica, benzinska postaja, trgovački centar i druge slične djelatnosti;
4. Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja i bez pripreme i/ili posluživanja hrane (na primjer: caffe bar, noćni klub, noćni bar, disco klub i slično) te klub za zabavu na otvorenom, organizator javnih manifestacija, mesnica, ribarnica, prodavaonica mliječnih i suhomesnatih proizvoda, benzinska postaja, supermarket, trgovina prehrambenom robom, trgovački centar i druge slične djelatnosti;
5. Korisnici koji pružaju ugostiteljske usluge u domaćinstvu (fizička osoba - građanin koji iznajmljuje sobu/apartman/kuću za odmor i slično);
6. Korisnici (pravne i fizičke osobe – obrtnici) koji obavljaju ugostiteljsku djelatnost i pružaju uslugu smještaja (kamp, hotel, hostel, prenoćište i slično);
7. Luka, autobusni i željeznički kolodvor, zračne luke i druge slične djelatnosti.

Ako se na istom obračunskom mjestu korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunatu za kategoriju korisnika koji nije kućanstvo.“

**Članak 2.**

U članku 8. stavak 1. točka 3. riječi „pravne osobe i fizičke osobe koje obavljaju neku djelatnost (obrtnici)“ zamjenjuju se riječima „korisnike koji nisu kućanstva“.

U točki 3. alineja 1. se briše i zamjenjuje novom koja glasi:

„- korisnici koji nisu kućanstvo imaju mogućnost najma spremnika“

U stavku 5. točka 3. riječi „pravne osobe i fizičke osobe koje obavljaju neku djelatnost (obrtnici)“ zamjenjuju se riječima „korisnike koji nisu kućanstva“.

U stavku 6. točka 3. riječi „pravne osobe i fizičke osobe koje obavljaju neku djelatnost (obrtnici)“ zamjenjuju se riječima „korisnike koji nisu kućanstva“.

**Članak 3.**

U članku 15. stavak 1. riječi „fizičke osobe“ zamjenjuju se riječima „korisnike kućanstva“,

U stavku 1. alineji 3. podalineja 1. riječi „najmanje jednom u dva mjeseca“ zamjenjuju se riječima „najmanje jednom mjesečno“,

U stavku 1. alineja 4. se briše,

U stavku 1. u alineji 6. rečenice „po pozivu korisnika i u dogovoru sa davateljem usluge u prema unaprijed određenim terminima. Davatelj usluge mora omogućiti jedan besplatan odvoz glomaznog otpada sa kućnog praga korisnika usluge u najmanje 3 tjedna termina u godini dana.“ zamjenjuju se rečenicama „Davatelj usluge je dužan u okviru javne usluge jednom u kalendarskoj godini preuzeti glomazni otpad ukupnog volumena 3 m3 od korisnika usluge na obračunskom mjestu korisnika usluge bez naknade.

Davatelj usluge je dužan preuzeti glomazni otpad od korisnika usluge na obračunskom mjestu korisnika usluge, u skladu sa Planom odvoza glomaznog otpada.

Korisnik usluge dužan je popuniti Zahtjev za odvoz glomaznog otpada, kojeg može preuzeti na mrežnim stranicama davatelja usluge.

Na zahtjev korisnika davatelj usluge preuzet će količinu glomaznog otpada ukupnog volumena koji je veći od 3 m3, uz naknadu na obračunskom mjestu korisnika.“

U stavku 2. riječi „fizičke i pravne osobe“ zamjenjuju se riječima „kućanstva i koji nisu kućanstva“.

**Članak 4.**

U članku 16. dodaje se stavak 2. koji glasi:

„Davatelj usluge može bez izmjene ove odluke izmijeniti obračunsko razdoblje na tri mjeseca pri čemu mora voditi računa o usklađenosti izdavanja računa sa drugim zakonima koji to propisuju.“

**Članak 5.**

U članku 22. stavak 3. riječi „Pravne osobe i fizičke osobe-obrtnici“ zamjenjuju se riječima „korisnici koji nisu kućanstva“.

**Članak 6.**

U članku 23. u naslovu „Odredbe o cijeni obvezne minimalne javne usluge“ dodaje se kratica „(MJU)“.

Stavak 3. se briše i zamjenjuje novim koji glasi:

„Cijena obvezne MJU za sve korisnike usluge razvrstane u kategoriju kućanstva jedinstvena je na području pružanja usluge i mjesečno iznosi:

* Za korisnike koji samostalno kompostiraju vlastiti Bio otpad (MJUK)…….…42 kn
* Za korisnike kojima se Bio otpad odvojeno skuplja i odvozi (MJUS)………...64 kn

Cijena obvezne MJU za korisnike usluge razvrstane u kategoriju korisnika koji nisu kućanstvo jednaka je za sve korisnike usluge unutar iste potkategorije po djelatnostima iz priloga Uredbe o izmjenama i dopunama uredbe o gospodarenju komunalnim otpadom (NN 84/2019). Cijena obvezne MJU unutar ove kategorije korisnika za sve potkategorije jedinstvena je i iznosi:

* Za korisnike koji samostalno kompostiraju vlastiti Bio otpad (MJUK)….……50 kn
* Za korisnike kojima se Bio otpad odvojeno skuplja i odvozi (MJUS)………...72 kn

Dodaje se stavak 4. koji glasi:

„Na navedene iznose cijena obvezne MJU obračunava se PDV u iznosu 13% sukladno Zakonu o porezu na dodanu vrijednost (NN 73/13, 115/16) i Pravilniku o porezu na dodanu vrijednost (NN 79/13, 128/17).“

**Članak 7.**

U članku 24. stavak 1. iza riječi „kazne“ dodaje se sljedeći tekst:

„(UK) za sljedeće slučajeve u iznosu:“

U stavku 1. na kraju svih alineja dodaju se riječi „500 kn“

Dodaje se novi stavak 2. koji glasi:

„Na navedene iznose obračunava se PDV u iznosu 13%.“

Dosadašnji stavak 2. postaje stavak 3.

**Članak 8.**

U članku 25. stavak 1. briše se rečenica „Iznos ugovorne kazne određen za pojedino postupanje definira se u cjeniku javnih usluga i mora biti razmjeran troškovima uklanjanja posljedica takvog postupanja “.

**Članak 9.**

U članku 26. stavak 4. se briše, a dosadašnji stavci 5. i. 6. postaju 4. i 5.

**Članak 10.**

U članku 26. stavak 3. se briše, dosadašnji stavak 4. postaje stavak 3.

**Članak 11.**

Ova Odluka stupa na snagu osmog dana od dana objave u Novogradiškom glasniku.

**REPUBLIKA HRVATSKA**

**BRODSKO-POSAVSKA ŽUPANIJA**

**GRAD NOVA GRADIŠKA**

**GRADSKO VIJEĆE**

KLASA: 363-02/17-01/14 PREDSJEDNICA

URBROJ:2178/15-01-19-9 GRADSKOG VIJEĆA

U Novoj Gradiški, \_\_\_\_\_\_\_\_\_\_\_2019.

 Ljepša Rakas-Vujčić, dr. med.